3.1 ลักษณะของผลิตภัณฑ์ และบริการ

ลักษณะผลิตภัณฑ์ และบริการของกลุ่มบริษัท เป็นการผลิตอาหารแช่เยือกแข็ง และแปรรูป
โดยใช้เทคนิคการแช่เยือกแข็งมาใช้เพื่อคงคุณค่าและรสชาติของอาหารให้คงสภาพเดิมให้มากที่สุด
ซึ่งผลิตภัณฑ์ของบริษัทฯ ใช้วัตถุดิบที่เป็นอาหารทะเลส่วนใหญ่ เช่น กุ้งขาวแวนนาไม กุ้งกุลาดำ
กุ้งทะเล ปลาหมึก และปลา ผลิตภัณฑ์มีความหลากหลาย ทั้งที่เป็นอาหารพร้อมปรุง (Ready to
Cook) เช่น กุ้งแช่แข็ง กุ้งซูชิ ปลาหมึกแช่แข็ง ฯลฯ และอาหารปรุงเสร็จพร้อมรับประทาน
(Ready to Eat) เช่น ขนมจีบกุ้ง กุ้งชุบแป้งขนมปัง อาหารกล่องสำเร็จรูปในหลากหลายเมนู
ฯลฯ

ในส่วนของช่องทางการจำหน่ายนั้น บริษัทฯ ได้ส่งผลิตภัณฑ์ออกไปจำหน่ายยังต่างประเทศ
รวมทั้งจำหน่ายภายในประเทศ โดยตลาดภายในประเทศนั้น
มีการวางจำหน่ายสินค้าในหลายช่องทาง เช่น ห้างสรรพสินค้า ภัตตาคาร โรงแรม ร้านสะดวกซื้อ
(Convenience Store) และร้าน Outlet ของบริษัทฯ ในปี 2548 บริษัทฯ
มีรายได้หลักมาจากการขายสินค้า คิดเป็นสัดส่วน 97% ของรายได้ทั้งหมด และรายได้อื่นๆ 3%
ซึ่งมาจากค่าเช่า และการขายเศษวัตถุดิบ เป็น

3.2 การตลาดและภาวะการแข่งขัน

กลยุทธ์ทางการตลาด คือ

1.  พัฒนาสินค้าที่มีคุณภาพดีและตอบสนองต่อความต้องการของลูกค้าอย่างสม่ำเสมอ

2.  สร้างความเข้มแข็งให้กับตราสินค้า (BRAND NAME)

3.  ขยายช่องทางการจัดจำหน่ายให้ครอบคลุมกลุ่มลูกค้าเป้าหมาย

1.  การส่งมอบสินค้าตรงตามคำสั่งซื้อ ทั้งในเรื่องคุณภาพ และความตรงต่อเวลา

2.  ลดต้นทุนในการผลิต

3.  การกระจายลูกค้าทั้งภายในประเทศและลูกค้าต่างประเทศ เพื่อกระจายความเสี่ยง
    รวมทั้งขยายช่องทางการจัดจำหน่ายให้ครอบคลุมกลุ่มลูกค้าเป้าหมาย

4.  การบริหารจัดการความสัมพันธ์ที่ดีกับลูกค้า (Customer Relationship

  Management) เพื่อสร้างความพึงพอใจในสินค้าและบริการของบริษัทฯ

ส่วนนโยบายการตั้งราคานั้น จะเป็นแบบ SALES - COST = PROFIT
โดยอิงกับราคาของตลาดโลกด้วย เนื่องจากสินค้าส่วนใหญ่เป็นลักษณะ COMMODITY
ซึ่งราคาเปลี่ยนแปลงตามภาวะตลาดโลก ขณะเดียวกันก็พยายามคิดค้นและพัฒนาสินค้าใหม่ๆ
ที่มีมูลค่าเพิ่ม (Value Added) เพื่อลดแรงกดดันจากการแข่งขันด้านราคา

จุดเด่นด้านการตลาด

1.  ผลิตภัณฑ์ของบริษัท เป็นสินค้าที่มีคุณภาพ และเป็นที่ยอมรับของลูกค้าในตลาดโลก
    อีกทั้งความหลากหลายของสินค้า จึงสามารถตอบสนองต่อความต้องการของลูกค้าได้เป็นอย่างดี

2.  คำนึงถึงคุณภาพของสินค้า ตั้งแต่ความเข้มงวดในการคัดสรรวัตถุดิบ
    ไปจนถึงการจัดการผลิตภายในโรงงาน และการส่งมอบสินค้าไปยังลูกค้า จนเป็นที่น่าเชื่อถือ
    รวมถึงให้ความสำคัญในระบบจัดการความปลอดภัยทางอาหาร

  (Food Safety) และระบบการตรวจสอบย้อนกลับ (Food Tracability)

3.  ผ่านการรับรองระบบคุณภาพมาตรฐานระหว่างประเทศมากมาย เช่น ISO 9001 VERSION
    2000, HACCP, GMP และ BRC เป็นต้น

4.  รักษาสัมพันธภาพอันดีทั้งกับผู้ขาย (Supplier) และผู้ซื้อ ทั้งรายเล็ก รายกลาง และรายใหญ่
    ในลักษณะพันธมิตรทางธุรกิจ (Business Alliance)

จุดด้อยด้านการตลาด

1.  เนื่องจากการเลือกใช้วัตถุดิบที่มีคุณภาพสูง และการผลิตสินค้าที่มีมูลค่าเพิ่มสูง
    ทำให้มีต้นทุนการผลิตและราคาจำหน่ายสินค้าสูงกว่าคู่แข่งบางราย

2.  คู่แข่งบางรายใช้นโยบายแข่งขันด้านราคา และกระตุ้นการโฆษณาประชาสัมพันธ์ผ่านสื่อต่างๆ

สภาพการแข่งขัน

ปี 2548
เป็นปีที่สินค้ากุ้งแช่แข็งและแปรรูปของไทยต้องเผชิญกับภาวการณ์แข่งขันที่รุนแรงจากประเทศคู่แข่งอื่นๆ
ที่มีการพัฒนาผลิตภัณฑ์อย่างรวดเร็ว ประกอบกับกฎระเบียบทางการค้าที่เข้มงวด
และการกีดกันทางการค้าของประเทศผู้นำเข้าในรูปแบบต่างๆ เช่น
การเรียกเก็บภาษีตอบโต้การทุ่มตลาด (AD) และการวางเงินค้ำประกัน (Continuous Bond)
ของสหรัฐฯ และผลพวงจากการตัดสิทธิพิเศษทางภาษีศุลกากร (GSP) ของสหภาพยุโรป
ยังคงเป็นอุปสรรคต่อการส่งออกของไทย ทำให้ผู้ส่งออกไทยต้องมีการปรับตัวและพัฒนาคุณภาพ
มาตรฐานสินค้าตลอดเวลา รวมทั้งสร้างมูลค่าเพิ่ม (Value Added) ให้กับสินค้า
ผลดังกล่าวทำให้ในปี 2548 สินค้ากุ้งแช่แข็งและแปรรูปของไทยสามารถส่งออกได้เพิ่มขึ้น

ตลาดส่งออกที่สำคัญที่สุดของไทย คือ สหรัฐอเมริกา แม้ว่า ในปีที่ผ่านมา
แหล่งผลผลิตกุ้งภายในสหรัฐฯ
ลดลงอันเป็นผลมาจากเหตุการณ์พายุเฮอร์ริเคนแคทริน่าและริต้าพัดถล่มพื้นที่ชายฝั่งทะเลตอนใต้ของประเทศที่ได้สร้างความเสียหายแก่ภาคประมงในประเทศ
ทำให้ผู้ส่งออกหลายประเทศคาดหวังว่าจะสามารถส่งกุ้งเข้าไปจำหน่ายในสหรัฐฯ ได้มากขึ้น
แต่ภาพรวมการนำเข้าสินค้ากุ้งทั้งหมดของสหรัฐฯ กลับขยายตัวเพียง 2.17%
เนื่องจากปัจจัยเสี่ยงทางเศรษฐกิจ โดยเฉพาะอย่างยิ่งระดับราคาน้ำมันที่เพิ่มสูงขึ้นเป็นประวัติการณ์
จึงส่งผลกระทบต่อรายได้สำหรับจับจ่ายใช้สอย (Disposable Income)
อำนาจซื้อและความเชื่อมั่นของผู้บริโภค แม้ว่าในการนำเข้าสินค้ากุ้งในภาพรวมจะไม่สูงมากนัก
แต่ในปีที่ผ่านมา ไทยสามารถส่งออกไปสหรัฐฯ เท่ากับ 160,892 เมตริกตัน ขยายตัวเพิ่มขึ้นถึง
21.76% เมื่อเทียบกับปี 2547 โดยสินค้ากุ้งของไทยครองส่วนแบ่งตลาดในตลาดสหรัฐฯ
มากเป็นอันดับ 1 คือ 30.42% แม้ว่าจะถูกเรียกเก็บภาษีตอบโต้การทุ่มตลาด (Anti-dumping
Duty: AD) รองลงมาคือ อินโดนีเซีย เอกวาดอร์ จีน และเวียดนาม มีส่วนแบ่งตลาดเท่ากับ
9.95%, 9.37%, 8.55% และ 8.12% ตามลำดับ เป็นที่น่าสังเกตว่า
เอกวาดอร์ถือเป็นคู่แข่งที่สำคัญของไทย เนื่องจากสามารถส่งออกไปสหรัฐฯ เพิ่มขึ้นถึง 32.17%
เนื่องจากถูกเรียกเก็บภาษีตอบโต้การทุ่มตลาดในอัตราที่ต่ำกว่าประเทศอื่นๆ โดยทั่วไปตลาดสหรัฐฯ
นิยมนำเข้าสินค้ากุ้งแช่แข็งที่ยังไม่ผ่านกระบวนการแปรรูปเป็นหลัก
ข้อมูลจากกระทรวงเกษตรของสหรัฐฯ (United States Department of Agriculture:
USDA) พบว่า สหรัฐฯ นำเข้ากุ้งแช่เย็นแช่แข็งขั้นต้นและกุ้งแปรรูป คิดเป็นสัดส่วนในเชิงมูลค่า
เท่ากับ 76.78% และ 23.22% ตามลำดับ โดยสินค้ากุ้งของไทยครองส่วนแบ่งตลาดเป็นอันดับ 1
ทั้ง 2 ประเภท คือ มีส่วนแบ่ง

ตลาดประมาณ 20.69% และ 47.29% ตามลำดับ แม้ว่าระดับราคากุ้งนำเข้าเฉลี่ยจะลดลง
แต่การนำเข้ากุ้งของตลาดสหรัฐฯ เพิ่มขึ้นเพียงเล็กน้อย เนื่องจากเศรษฐกิจสหรัฐฯ
เผชิญปัจจัยเสี่ยงหลายประการ
โดยเฉพาะอย่างยิ่งราคาน้ำมันที่เพิ่มขึ้นได้ส่งผลกระทบต่อกำลังซื้อและความเชื่อมั่นของผู้บริโภค

[]

ตลาดญี่ปุ่นถือเป็นตลาดส่งออกหลักอันดับ 2 ของไทย ในปีที่ผ่านมา แม้ว่า
ระดับราคากุ้งค่อนข้างมีเสถียรภาพแม้ว่าเงินเยนมีแนวโน้มอ่อนค่าลงเมื่อเทียบกับดอลลาร์สหรัฐฯ
อย่างไรก็ตาม แม้ว่าภาวะเศรษฐกิจที่เริ่มส่งสัญญาณฟื้นตัว
ดังจะเห็นได้จากผลิตภัณฑ์มวลรวมประชาชาติในประเทศ (GDP) ที่เพิ่มขึ้น
อัตราการว่างงานที่เริ่มลดลง ที่น่าจะช่วยกระตุ้นให้ผู้บริโภคเพิ่มระดับการจับจ่ายใช้สอยเพิ่มขึ้น
แต่ภาพรวมการนำเข้าสินค้ากุ้งของญี่ปุ่นกลับหดตัวลงเล็กน้อยประมาณ 2.08% เมื่อเทียบกับปี 2547
สินค้ากุ้งจากไทยสามารถส่งออกได้ทั้งสิ้น 44,511 เมตริกตัน เพิ่มขึ้น 4.19% เมื่อเทียบกับปี 2547
โดยไทยครองส่วนแบ่งตลาดเท่ากับ 15.26% เป็นอันดับ 4 รองจากจีน เวียดนาม และอินโดนีเซีย
ตามลำดับ แต่หากพิจารณาประเภทสินค้าตามระดับการแปรรูปแล้วพบว่า
ตลาดญี่ปุ่นนำเข้าสินค้ากุ้งแช่เย็นแช่แข็งที่ยังไม่ผ่านกระบวนการแปรรูปลดลง
แต่นำเข้ากุ้งแปรรูปเพิ่มมากขึ้น โดยสินค้ากุ้งทั้ง 2 ประเภทจากไทยมีมูลค่าส่งออกเพิ่มสูงขึ้น
ในกรณีสินค้ากุ้งแช่เย็นแช่แข็งขั้นต้น เวียดนามครองส่วนแบ่งตลาดอันดับ 1
ส่วนไทยครองส่วนแบ่งตลาดอันดับ 5 ด้วยสัดส่วน 7.92% เท่านั้น ส่วนสินค้ากุ้งแปรรูป
ไทยครองส่วนแบ่งตลาดอันดับ 1 ด้วยสัดส่วน 44.09%

[]

ส่วนตลาดสหภาพยุโรปที่ประเทศไทยเคยครองส่วนแบ่งทางการตลาด (Market Share)
มากที่สุดมายาวนานหลายปี แต่มาตรการทางด้านสุขอนามัยที่เข้มงวด
รวมถึงการตัดสิทธิพิเศษทางภาษีศุลกากร (GSP)
ทำให้การส่งออกของไทยไปยังตลาดสหภาพยุโรปยังคงอยู่ในระดับต่ำต่อไป
ภาพรวมการนำเข้าสินค้ากุ้งอยู่ในระดับใกล้เคียงกับปี 2547
โดยประเทศคู่แข่งที่ครองส่วนแบ่งตลาดในอันดับต้นๆ ได้แก่ บราซิล และเอกวาดอร์ ซึ่งได้สิทธิพิเศษ
GSP จึงเสียภาษีนำเข้าในอัตราที่ต่ำกว่า

ภาวะอุตสาหกรรมทั่วไป (General Information)

อุตสาหกรรมอาหารทะเลแช่เข็งและแปรรูปมีบทบาทสำคัญต่อการพัฒนาประเทศทั้งทางด้านเศรษฐกิจ
การจ้างงาน และยังเป็นแหล่งรายได้เงินตราต่างประเทศที่สำคัญ ปี 2548 ที่ผ่านมา แม้ว่า
สินค้าอาหารทะเลแช่แข็งและแปรรูปของไทยต้องประสบกับมาตรการทางด้านสุขอนามัยที่เข้มงวดและการกีดกันทางการค้าจากประเทศผู้นำเข้าในรูปแบบต่างๆ
แต่ผลจากการที่อาหารทะเลแช่แข็งและแปรรูปของไทยมีความหลากหลายและคุณภาพเป็นที่ยอมรับในระดับสากล
ประกอบกับแรงสนับสนุนจากภาครัฐที่มีนโยบายผลักดันให้ประเทศไทยเป็นครัวของโลก (Kitchen
of the World)
ทำให้อาหารทะเลแช่แข็งและแปรรูปของไทยยังสามารถรักษาอัตราการเติบโตได้ในระดับที่น่าพอใจ
โดยเฉพาะอย่างยิ่งกุ้งแช่เยือกแข็งและแปรรูปซึ่งถือเป็นผลิตภัณฑ์ที่มีความสำคัญมากที่สุดในสินค้าหมวดอาหารทะเลแช่แข็งและแปรรูป

ประเทศไทยเป็นแหล่งผลิตและแปรรูปสินค้ากุ้งแช่เยือกแข็งและแปรรูปที่สำคัญแห่งหนึ่งของโลก
ปัจจุบันโรงงานผลิตและแปรรูปกุ้งในประเทศมีจำนวนประมาณ 124 แห่ง
ปริมาณความต้องการบริโภคกุ้งของไทยทั้งภายในประเทศและต่างประเทศเพิ่มขึ้น
ทำให้โรงงานแปรรูปมีอัตราการใช้กำลังการผลิตเพิ่มขึ้น และปริมาณผลผลิตกุ้งเพาะเลี้ยงเพิ่มขึ้นเป็น
360,000 ตัน ทำให้สินค้ากุ้งเป็นแหล่งผลิตและรองรับการจ้างงานที่สำคัญของประเทศ

การบริโภคกุ้งแช่แข็งและแปรรูปในประเทศมีแนวโน้มเพิ่มขึ้น อย่างไรก็ตาม
สินค้ากุ้งแช่เยือกแข็งและแปรรูปยังเป็นการผลิตเพื่อตอบสนองต่อความต้องการของต่างประเทศเป็นหลัก
ประเทศไทยถือเป็นแหล่งผลิตและป้อนสินค้ากุ้งแช่เยือกแข็งและแปรรูปที่สำคัญที่สุดแห่งหนึ่งของโลก
แม้ว่า การนำเข้าสินค้ากุ้งของตลาดส่งออกหลักของไทยในปี 2548 เช่น สหรัฐฯ
และญี่ปุ่นจะอยู่ในภาวะทรงตัวจากปี 2547 โดยการนำเข้าของสหรัฐฯ เพิ่มขึ้นเพียง 2.17%
ขณะที่ญี่ปุ่นหดตัวลง 2.08% และสหภาพ ยุโรปเพิ่มขึ้น 1.00%
แต่ประเทศไทยสามารถส่งออกสินค้ากุ้งแช่แข็งและแปรรูปรวมทั้งสิ้นประมาณ 280,000 ตัน
คิดเป็นมูลค่า 70,000 ล้านบาท เพิ่มขึ้นจากปี 2547 ประมาณ 6.92%
โดยมูลค่าสินค้ากุ้งแช่เย็นแช่แข็ง และกุ้งที่ผ่านกระบวนการแปรรูป คิดเป็นสัดส่วนประมาณ 54% และ
46% ตามลำดับ

ตลาดสินค้ากุ้งแช่แข็งและแปรรูปทั้งภายในและต่างประเทศที่ขยายตัวสูงขึ้น
เป็นผลมาจากความเอาใจใส่ของผู้ผลิตในด้านการพัฒนาผลิตภัณฑ์ให้มีความหลากหลาย เพิ่มคุณภาพ
และให้ความสำคัญกับสุขอนามัยและความปลอดภัยในทุกกระบวนการและขั้นตอนการผลิต
เริ่มตั้งแต่การคัดสรรคุณภาพวัตถุดิบ กระบวนการผลิตในโรงงาน
ไปจนถึงการกระจายสินค้าไปถึงผู้บริโภค

  3.3 การผลิต

  ปัจจุบันบริษัทฯ มีการผลิตทั้งที่เป็นการผลิตในโรงงานของบริษัทฯ และบริษัทใน

เครือรวม 5 โรงงาน ดังนี้

1. บริษัท สุรพลฟู้ดส์ จำกัด (มหาชน) จำนวน 2 โรงงาน

-   โรงงานที่ 1 ตั้งอยู่ที่ 247 ถนนเทพารักษ์ ต.เทพารักษ์ อ.เมือง จ.สมุทรปราการ

-   โรงงานที่ 2 ตั้งอยู่ที่ 509 ถนนกบินทร์บุรี-โคราช อ.กบินทร์บุรี จ.ปราจีนบุรี

  2. บริษัท สุราษฎร์ซีฟู้ดส์ จำกัด จำนวน 1 โรงงาน

-   โรงงานตั้งอยู่ที่ 21 ถนนเจริญลาภ ต.ท่าข้าม อ.พุนพิน จ.สุราษฎร์ธานี

  3. บริษัท สุรพลนิชิเรฟู้ดส์ จำกัด จำนวน 2 โรงงาน

-   โรงงานที่ 1 ตั้งอยู่ที่ 22/5 ถนนเทพารักษ์ อ.บางพลี จ.สมุทรปราการ

-   โรงงานที่ 2 ตั้งอยู่ที่ 509/1 ถนนกบินทร์บุรี-โคราช อ.กบินทร์บุรี จ.ปราจีนบุรี

กำลังการผลิตและปริมาณการผลิต

+-----------------------+-------+------+------+-------+--------+------+
|                       | 2548  |      | 2547 |       | 2546   |      |
+-----------------------+-------+------+------+-------+--------+------+
|                       | ตัน    | %    | ตัน   | %     | ตัน     | %    |
+-----------------------+-------+------+------+-------+--------+------+
| กำลังการผลิต            | 9,000 |      | 9    |       | 9,000  |      |
|                       |       |      | ,000 |       |        |      |
+-----------------------+-------+------+------+-------+--------+------+
| ปริมาณการผลิตจริง        | 7,036 |      | 6    |       | 6,418  |      |
|                       |       |      | ,431 |       |        |      |
+-----------------------+-------+------+------+-------+--------+------+
| อัตราการใช้กำลังการผลิต   |       | 7    |      | 71.45 |        | 7    |
|                       |       | 8.17 |      |       |        | 1.31 |
+-----------------------+-------+------+------+-------+--------+------+

วัตถุดิบ และผู้จำหน่ายวัตถุดิบ

วัตถุดิบหลักที่ใช้ในการผลิตของบริษัทฯ คือ กุ้ง ปลาหมึก ปลาที่ได้จากทะเลและ

การเพาะเลี้ยงและส่วนผสมต่างๆ แต่ที่สำคัญ คือ กุ้งสด ได้แก่ กุ้งกุลาดำและกุ้งทะเลต่างๆ

โดยรับซื้อจากแหล่งต่างๆ ดังนี้

1. จากผู้ส่งสินค้า , แพปลาต่างๆ ซึ่งจะนำสินค้ามาส่งที่โรงงานของบริษัทฯ โดยตรง

2. จากฟาร์มเพาะเลี้ยงทั้งโดยการจัดส่งตรงจากฟาร์มมายังโรงงานของบริษัทฯ

3. จากต่างประเทศ ซึ่งมีทั้งที่บริษัทเป็นผู้นำเข้าเอง และผ่านบริษัทตัวแทนนำเข้า

4. ในส่วนของวัตถุดิบที่ไม่ใช่อาหารทะเล เช่น แป้งและส่วนผสมอาหาร เป็นต้น

ซึ่งทางบริษัทฯ จะสั่งซื้อจากผู้ผลิตหรือผู้นำเข้า

โดยทั่วไปแล้วบริษัทฯ จะมีผู้จัดส่งวัตถุดิบเจ้าประจำซึ่งล้วนแล้วแต่ติดต่อทำการค้ากันมาเป็นเวลานาน
เป็นผู้จัดหาวัตถุดิบให้

สัดส่วนการซื้อวัตถุดิบ ปี 2548 แยกตามวัตถุดิบหลัก

+------------------------------------+---------------------------------+
| แหล่งที่ซื้อ                            | %                               |
+------------------------------------+---------------------------------+
| กุ้งทะเล                             | 19.53                           |
|                                    |                                 |
| -   ผู้ส่งสินค้า (นายหน้า)               |                                 |
+------------------------------------+---------------------------------+
| กุ้งกุลาดำ                            | 20.75                           |
|                                    |                                 |
| -   ผู้ส่งสินค้า (นายหน้า)               | 1.41                            |
|                                    |                                 |
| -   ฟาร์มเพาะเลี้ยง                   |                                 |
+------------------------------------+---------------------------------+
| กุ้งวานามัย                           | 28.54                           |
|                                    |                                 |
| - ผู้ส่งสินค้า (นายหน้า)                 | 9.47                            |
|                                    |                                 |
| - ฟาร์มเพาะเลี้ยง                     |                                 |
+------------------------------------+---------------------------------+
| หมึก.ปลา,อื่นๆ                        | 20.30                           |
|                                    |                                 |
| -   ผู้ส่งสินค้า (นายหน้า)               |                                 |
+------------------------------------+---------------------------------+

สัดส่วนการซื้อวัตถุดิบในประเทศ และต่างประเทศ

  ---------------------- ---------------------------- --------------------
  รายการ                 วัตถุดิบในประเทศ                วัตถุดิบต่างประเทศ

  กุ้ง                     80                           100

  ปลาหมึกและอื่นๆ           20                           -

  รวม                    100                          100
  ---------------------- ---------------------------- --------------------

ผลกระทบในกรณีที่บริษัทฯ อาจต้องสูญเสียผู้ส่งสินค้า (SUPPLIERS) บางรายไป เช่น

1.  ทำให้การแข่งขันในเรื่องของราคาวัตถุดิบระหว่างผู้ส่งสินค้าลดน้อยลง

  ซึ่งมีผลต่อต้นทุนการผลิต

2.  ทำให้บริษัทฯ ลดโอกาสในการเลือกซื้อสินค้าจากผู้ส่งสินค้าบางรายลง

3.  ปริมาณและคุณภาพวัตถุดิบบางชนิดอาจไม่ตรงตามความต้องการของ

  บริษัทฯ

4.  โอกาสในการเจรจาต่อรองกับผู้ส่งสินค้าลดน้อยลง

ขั้นตอนและเทคโนโลยีการผลิต

ขั้นตอนการผลิต

ติ่มซำ ( ขนมจีบ , ซาลาเปา , ฮะเก๋า ฯ )

ผลกระทบต่อสิ่งแวดล้อม

ปัจจุบันโรงงานทุกโรงงานของบริษัทฯ มีระบบการควบคุมผลกระทบต่อสิ่งแวดล้อม โดยการ

ขายเศษวัสดุให้กับผู้ซื้อรายอื่นเพื่อนำกลับไปผลิตสินค้าอื่น เช่น หัวกุ้งนำไปผลิตอาหารกุ้ง เศษเนื้อกุ้ง

ขายให้กับโรงผลิตอาหารสัตว์ มีการควบคุมระบบบำบัดน้ำเสีย และมีเจ้าหน้าที่ควบคุมประจำ ซึ่งทาง

บริษัทฯ เคยส่งเข้าประกวดระบบบำบัดน้ำเสีย โครงการตาวิเศษรักษาสิ่งแวดล้อม และได้รับรางวัล

ชมเชย

ในการพัฒนาผลิตสินค้ามูลค่าเพิ่ม ทำให้มีน้ำเสียมีปริมาณลดลง เนื่องจากการผลิตสินค้า

มูลค่าเพิ่ม จะก่อให้เกิดน้ำเสียน้อยกว่าการผลิตสินค้าที่เป็นวัตถุดิบ

สำหรับการควบคุมผลกระทบให้อยู่ภายใต้การควบคุมของสำนักงานอุตสาหกรรมจังหวัด

สมุทรปราการ ซึ่งสามารถควบคุมของเสียจากการผลิตให้เป็นไปตามมาตรฐานอยู่แล้ว

ทั้งนี้ บริษัทฯ ไม่เคยมีประวัติการกระทำความผิดเกี่ยวกับสิ่งแวดล้อม

  3.4 การจำหน่ายและช่องทางการจำหน่าย

บริษัทฯ จะจำหน่ายสินค้าให้กับผู้นำเข้าต่างๆ ในแต่ละประเทศ ซึ่งมีการจำหน่ายต่อให้ผู้ค้าขายส่ง
ซึ่งรวมถึง โรงแรม ภัตตาคาร โรงงานต่างๆ รวมทั้งผู้ค้าปลีก หากในประเทศใหญ่ เช่น
สหรัฐอเมริกา และญี่ปุ่น

ส่วนตลาดในประเทศได้มีช่องทางจัดจำหน่ายดังนี้

-   Moderm Trade เช่น Lotus , BIG C , Carrefour

-   Hotel , Restaurant , Catering , (HORECA)

-   Outlet ของบริษัท

-   ผู้แทนจำหน่ายตลาดต่างจังหวัด

ผู้แทนจำหน่าย หลักเกณฑ์การแต่งตั้ง และสาระสำคัญของสัญญา

1.  บริษัทฯ มีหลักเกณฑ์ในการแต่งตั้งผู้แทนจำหน่ายตลาดต่างจังหวัด คือ จะต้องมีฐานลูกค้า
    หรือกำลังสร้างกลุ่มลูกค้าที่ตรงกับผลิตภัณฑ์ของบริษัท ซึ่งปัจจุบันบริษัทฯ มีผู้แทนจำหน่ายทั้งสิ้น 3
    ราย

  สาระสำคัญของสัญญาแต่งตั้งผู้แทนจำหน่าย

1.  ไม่จำหน่ายสินค้าของคู่แข่งทางการค้าของบริษัท

2.  จำหน่ายสินค้าของบริษัทในช่องทาง และขอบเขตที่ได้ตกลงกันไว้เท่านั้น

3.  สามารถปฏิบัติได้ตามเป้าการขายที่บริษัทฯ กำหนด

4.  ทำสัญญาค้ำประกันธนาคาร ตามยอดเงินที่ตกลงกับบริษัทฯ

  ลักษณะของลูกค้า

  เนื่องจากสินค้าของบริษัทฯ เน้นสินค้าที่มีคุณภาพ ฉะนั้นตลาดหลักจะเป็นตลาดญี่ปุ่น ซึ่งจะมีทั้ง
  ผู้นำเข้ารายใหญ่ รายกลาง ที่มีการซื้อขายอย่างต่อเนื่อง มีการเยี่ยมเยียนลูกค้า
  และการเชิญลูกค้ามาที่บริษัทฯ
  เพื่อร่วมกันศึกษาและเตรียมการผลิตสินค้าที่ตรงกับความต้องการของตลาด
  เพื่อมีการป้อนสินค้าให้ลูกค้าอย่างต่อเนื่อง ใน 3 ปีที่ผ่านมา มีการขายให้ลูกค้ารายใหญ่ 10
  รายแรก คิดเป็นร้อยละ 99%ของยอดขาย โดยตลาดของลูกค้ารายใหญ่ คือ
  ประเทศญื่ปุ่นและออสเตรเลีย